Şingalo ke hêrişê DAÎŞî zî tede xeylêk rey raştê hêrişanê qirkerdişî ame demo  kilm de warê ci yê sîvîlan hetê dewleta tirke ra dîyaybî bombayan ver. Heyetê HDPyî ke wekîlî Feleknas Uca, Murat Çepnî, Huda Kaya û Hasan Ozguneş tede ca genê, Şingal zîyaret kerd.
Endamanê Meclîsê Cinîyan ê Êzidîyan ê Şingalî heyet verwazî kerd. Heyetî derheqê hêrişanê DAÎŞî û dewleta tirke yê vera Şingalî de zanayîş girwet. Heyetî ard ziwan ke ê sey partîye tim kişta şarê Şingalî de yê û vat ê do vera hêrişanê ke vera sîvîlan îradeyê şarî yenê kerdene do bêveng memanê. Heyet do derheqê çimdarîyanê xo de peyra Anqara de kombîyayîşê çapemenîye bikero.
